Arvekravet til Huset Lancasters krav på tronen var tilfaldet Henrik Tudor efter [[Henrik 6. af England|Henrik 6.'s]] og hans søn [[Edvard af Westminster]]s død i 1471. Henriks far, [[Edmund Tudor, 1. jarl af Richmond]], havde været en halvbror til Henrik 6., men Henriks krav på tronen gik gennem hans mor, [[Margaret Beaufort]]. Hun nedstammede fra [[John Beaufort, 1. jarl af Somerset|John Beaufort]], som var en søn af [[Johan af Gent, hertug af Lancaster|Johan af Gent]] og dermed et barnebarn af Edvard 3.. John Beaufort havde ved fødslen været uægte , men senere legitimeret af ægteskabet mellem hans forældre. Det havde angiveligt været en betingelse for legitimeringen, at Beauforts efterkommere mistede deres ret til kronen. Henry havde tilbragt meget af sin barndom under belejring på [[Harlech Castle]] eller i eksil i [[Bretagne]]. Efter 1471 havde Edvard 4. foretrukket at bagatellisere Henriks krav på kronen og kun gjort sporadiske forsøg på at tage ham til fange. Imidlertid var hans mor, Margaret Beaufort, blevet gift yderligere to gange, først med Buckinghams [[Henry Stafford (død 1471)|onkel]] og derefter med [[Thomas Stanley, 1. jarl af Derby|Thomas, Lord Stanley]], en af Edvard hovedstøtter, og hun havde løbende fremmet sin søns rettigheder.
Militær